open-index/open-wikipedia-markdown huggingface dataset:
Pleme (čvor)

**Pleme** može imati više značenja:

*  pleme kao etnički pojam
*  pleme kao historijski pojam koji označava etničko-političku grupu ljudi povezanih bilo krvlju ili drugim, nebiološkim, interesima
*  pleme u smislu naučne klasifikacije organizama u biologiji
*pleme (internet), neslužbena grupa ljudi koji dijele zajednički interes
Kičmenjaci

**Kičmenjaci** ili **vertebrate** (na latinskom, *vertebrata*) su životinjska bića koja pripadaju potplemenu hordata, posebno onih s kičmom ili kičmenim stubom. Kičmenjaci su se počeli razvijati prije nekih 530 miliona godina, za vrijeme kambrijuma. Kao najbrojnije potpleme hordata, kičmenjaci uključuju većinu životinja koje su poznate ljudskim bićima, poput riba, vodozemaca, reptila, ptica i sisara, među koje spadaju ljudi. Druga osobina ovog potplemena je mišićni sistem i centralni nervni sistem, koji je djelimično smješten u kičmi. Mnoge druge grupe organizama ne mogu se vidjeti golim okom ili obitavaju na mjestima nepristupačnim za ljude, poput morskog dna. Također, ljudi imaju mnoge društvene, kulturne i historijske veze sa kičmenjacima. To se ogleda u pripitomljavanju pojedinih vrsta poput pasa, mačaka i ptica, a konji su korišteni kao prijevozno sredstvo. Također koristimo mnoge proizvode od goveda, poput mlijeka i kože. U nekim religijama krave su svete, predmeti poštovanja.

## Također pogledajte 
* Beskičmenjaci

## Reference 
Kategorija:Naučna klasifikacija
Kategorija:Životinje
Kategorija:Hordati
Kategorija:Kičmenjaci
Transseksualnost

**Transseksualnost** je fizički poremećaj, pri čemu osoba ima anatomski i fiziološki mozak suprotnog spola. Time se transseksualnost svrstava u red interseksualnih poremećaja.

Glavni simptom ovog poremećaja je trajni, korjeniti osjećaj psihičke pripadnosti suprotnom spolu, pri čemu je osoba u potpunosti svjesna svog genitalnog spola. Ovaj nesklad bića izaziva veoma ozbiljnu patnju, pa je u slučaju njegovog neuklanjanja prognoza veoma loša. Prema istraživanjima u Francuskoj, 34% transseksualne omladine pokušalo je izvršiti samoubistvo, prije nego što su uspjeli dobiti informacije i stručnu pomoć u vidu promjene spola.

S obzirom na to da transseksualne osobe imaju fiziološki mozak suprotnog spola, svi mukotrpni pokušaji odvraćanja bolesnika od osjećaja psihičke pripadnosti suprotnom spolu psihijatrijskim putem, ostajali su potpuno bezuspješni.

Jedini uspješan način liječenja je "promjena spola"- kompleksan proces koji podrazumijeva socijalno prihvatanje osobe u suprotnom spolu, hormonsku terapiju i hiruršku promjenu genitalija i ostalih sekundarnih polnih karakteristika. Nakon promjene spolnog identiteta, ove osobe mogu biti sretne i doprinositi društvu kao i sve druge osobe .

Transseksualnost nije mentalna bolest, perverzija ili životni izbor, što se do skora i u stručnim krugovima spekulisalo.

## Reference 
Kategorija:Seksualna orijentacija
Potkoljeno (biologija)

**Potkoljeno** (od latinskog, *phylum*, mn. *phyla*; od grčkog, *phylai*, riječi koja je označavala "plemenske" glasačke skupine u grčkim gradovima-državama) predstavlja potkategoriju u biološkoj naučnoj klasifikaciji.

**Potkoljeno** (lat. *subphylum*) – u biosistematici – je taksonomska kategorija ispod koljena, a iznad superklase.

Iako ovoj kategoriji odgovaraju latinski sinonimni nazivi *subphylum* i *subdivisio*, ne upotrebljavaju se istoznačno. *Subfphylum* se pretežno koristi u botaničkoj – u nomenklaturi, a *subdivisio* u mikologiji, naprimjer.

Izraz *subphylum* se također koristi sinonim, bez obzira na specijalnost. Ako nije drugačije Izraz *subphylum* se također upotrebljava kao sinonim, bez obzira na specijalnost.
je:

## Primjeri
Gdje je potrebno, potkoljena se mogu se podijeliti na **infrakoljena**; takva kategorija će također će biti nadređena svim pripadajućim razredima ili superklasama u hijerarhiji.

Nije sve fauna podijeljena u koljena, koja su su podijeljena u potkoljena.
:Oni koji se dijele na subfilume:
* Arthropoda: podijeljeni u potkoljena Trilobitomorpha, Chelicerata, Myriapoda, Hexapoda i Crustacea,
* Brachiopoda: podijeljene u potkoljena Linguliformea, Craniformea i Rhynchonelliformea,
* Chordata: podijeljena u Tunicata, Cephalochordata i njihov njegovo najveće potkoljeno Vertebrata.

Primjeri **infrakoljena** uključuju Mycetozoa i Gnathostomata.

## Latinski taksonomski završeci
Latinski završeci ukazuju na taksonomski date kategorije živih bića.
* *-phytina * - biljka i alge.
* *-mycotina* - mena carstva gljiva (gljive).
*U životinjskom carstvu, default sufiksi se samo postavljaju ispod ranga super porodice (ICZN član 27.2).

Primjeri:
* Gljive: Basidiomycotina*, *Ascomycotina *
* Životinje: Crustacea *, *Tunicata*, *Vertebrata*

## Također pogledajte 
* Taksonomija
* Biljka
* Životinje

## Reference
## Vanjski linkovi
Kategorija:Potkoljena
Kategorija:Biološka terminologija
Kategorija:Zoološka nomenklatura
Mehmed Alagić

**Mehmed Alagić** (8. juli 1947 – 7. mart 2003) bio je ratni general Armije Republike Bosne i Hercegovine. Tokom rata bio je komandant 3. i 7. korpusa Armije RBiH, a nakon rata obavljao je dužnost načelnika općine Sanski Most.

Alagić rođen je u Fajtovcima kod Sanskog Mosta. Bio je bivši aktivni oficir JNA. Vojnu školu završio je u Banjoj Luci 1970. godine, a kasnije je predavao i bio načelnik Škole rezervnih oficira, također u Banjoj Luci. Godine 1986, po završetku studija na visokoj vojnoj školi za starješinski kadar (Komandno-štabna škola), Alagić je postao oficir za operativne poslove 36. mehanizovane brigade. U decembru 1989, postavljen je za načelnika štaba jedne pješadijske brigade u Zrenjaninu, koja je bila u sastavu Novosadskog korpusa. Mehmed Alagić je napustio JNA 27. februara 1991. u činu potpukovnika. Dana 1. novembra 1993. imenovan je za komandanta Trećeg korpusa Armije RBiHi na tom položaju je ostao do 26. februara 1994. godine kada je preuzeo dužnost komandanta novoosnovanog Sedmog korpusa Armije RBiH.

Prema haškoj optužnici, teretilo ga se ubistvo, nasilje nad životom osoba, okrutno postupanje, bezobzirno razaranje gradova, naselja i sela koje nije opravdano vojnom nužnošću, pljačku javne ili privatne imovine te uništavanje ili hotimično nanošenje štete institucijama posvećenim religiji (kršenje zakona i običaja ratovanja), kao i namjerno ubijanje, namjerno nanošenje velike patnje ili ozbiljne povrede tijela ili zdravlja, nečovječno postupanje, nezakonito zatvaranje civila i ekstenzivno uništavanje imovine koja nije opravdana vojnom nuždom.

S obzirom na smrt u toku procesa, međunarodni sud u Hagu zaustavio je proces protiv Alagića 21. marta 2003. godine.

Poznat po akciji zauzimanja planine Vlašić i gradova Kupresa (operacija "Jesen '94") i Donjeg Vakufa.

## Također pogledajte 
* Džamija General Mehmed Alagić

## Reference 
## Vanjski linkovi 
* Predmet Hadžihasanović i Kubura (Srednja Bosna) Međunarodnog suda za bivšu Jugoslaviju u Den Hagu

Kategorija:Generali Armije Republike Bosne i Hercegovine
Kategorija:Rođeni 1947.
Kategorija:Umrli 2003.
Kategorija:Biografije, Sanski Most
Kategorija:Oficiri Jugoslavenske narodne armije
Obudovac

**Obudovac** je naseljeno mjesto u općini Šamac, Bosna i Hercegovina. Naselje Obudovac se nalazi na raskršću magistralnog puta Bijeljina-Banja Luka i regionalnog puta Orašje-Gradačac odnosno raskrsnici između četiri grada: Šamac 17,8&nbsp;km, Brčko 21,1&nbsp;km, Orašje 15&nbsp;km i Gradačac 20,5&nbsp;km.

Prvi pisani tragovi o Obudovcu nalaze se u defteru iz 1548. godine, kada su osmanske vlasti izvršile popis Zvorničkog sandžaka, kome je Obudovac tada pripadao. Područje današnjeg Obudovca sa Orlovim Poljem zapisano je pod nazivom Ogludovac. Iz popisa bosanskih spahija iz 1711. godine, selo je popisano pod današnjim imenom.

U naselju, uz lokalni put prema Brčkom, se nalazi pravoslavna crkva rođenja presvete Bogorodice. Proglašena je za nacionalni spomenik Bosne i Hercegovine.

## Stanovništvo 
## Literatura 
Marica Šuput,  Srpska arhitektura u doba turske vlasti : 1459-1690, Beograd, SANU, Filozofski fakultet u Beogradu, Institut za istoriju umjetnosti
## Reference 
## Vanjski linkovi 
* Zvanični sajt općine Šamac
Socijaldemokratska partija Njemačke

desno|mini|250px|Logo Socijaldemokratske partije Njemačke
**Socijaldemokratska partija Njemačke** (*Sozialdemokratische Partei Deutschlands* - *SPD*) je najstarija politička partija u Njemačkoj i jedna od najvećih u svijetu, koja je svoj 150. rođendan proslavila 2013. godine. Veoma bliska sa radničkim pokretima i sindikatima, SPD se svrstava u grupu socijaldemokratskih partija lijevo od centra.

SPD je članica Socijalističke Internacionale.

Članovi partije mlađi od 35 godina su organizovani u Jusosu.

## Također pogledajte 
* Vajmarska republika

## Reference 
## Vanjski linkovi 
Kategorija:Političke stranke u Njemačkoj
Kategorija:Socijaldemokratske stranke
Kategorija:Socijaldemokratija
Kategorija:Socijaldemokratska partija Njemačke
Atif Dudaković

**Atif Dudaković** (rođen 2. decembra 1953. Orahova, Bosanska Gradiška) jest bivši general Armije RBiH i komadant Petog korpusa Armije RBiH.

## Period do rata
Nakon završene osnovne škole, upisuje srednju vojnu školu u Zadru koju završava 1972. godine. Nakon toga, 1976. godine završava vojnu akademiju KoV JNA, smjer artiljerija. Do 1991. godine i rata u Hrvatskoj radio je u Artiljerijskom školskom centru u Zadru. U tom periodu je dostigao čin majora JNA a obavljao je i funkciju načelnika artiljerije u brigadi u Kninu.

## Ratni period
Nakon napuštanja JNA, Atif Dudaković dolazi u Bihać gdje je imenovan za načelnika štaba u OpŠTO Bihać. 19. jula 1992. godine, formiranjem 2. muslimansko-hrvatske pješadijske brigade (kasnije 502. viteške brdske brigade) postaje njen prvi komandant. Na toj dužnosti ostaje do 1. novembra 1993. godine kada preuzima mjesto komandanta Petog korpusa Armije BiH. Na tom položaju ostvaruje najveće uspjehe u svojoj vojničkoj karijeri gdje komandujući jedinicama 5. korpusa zauzima Veliku Kladušu i slama APZB. Potom jedinice pod njegovom komandom razbijaju 1. krajiški korpus VRS-a i zauzimaju gradove: Bosanski Petrovac, Ključ, Bosansku Krupu. Zajedno sa snagama Sedmog korpusa Armije RBiH zauzima Sanski Most.
Preduvjet prije uspješno provedenim akcijama bila jest akcija "Oluja" gdje je Bihaćki okrug deblokiran nakon 1201 dan opsade. Na zapadu i sjeveru spojen je sa Hrvatskom, te su se take snage Armije RBIH mogle pripremiti za kontraofanzivu prema istoku i rijeci Sani.

## Poslijeratni period
Na dužnosti komandanta 5. korpusa ostaje do do 28. novembra 1997. godine.

## Optužnica 
Pripadnici SIPA-e su 27. aprila 2018. godine uhapsili su Atifa Dudakovića, te još 11 dužnosnika i pripadnika 5. korpusa Armije RBiH zbog optužbe za zločin protiv čovječnosti i ratnog zločina protiv civilnog stanovništva.

## Reference 
Kategorija:Generali Armije Republike Bosne i Hercegovine
Kategorija:Biografije, Gradiška
Kategorija:Rođeni 1953.
Kategorija:Živi ljudi
Digitalna slika

**Digitalna slika** je prikaz dvodimenzionalne slike sa konačnim skupom digitalnih vrijednosti koje se nazivaju pikseli.

Pikseli su pohranjeni u računarskoj memoriji ili hard disku kao rasterska slika ili rasterska mapa, odnosno dvodimenzionalni niz malih cjelina. Često se te vrijednosti prenose u sažetoj formi, kao što je JPEG format. Digitalne slike se mogu napraviti pomoću digitalnog fotoaparata, skenera, zračnog radara, seizmološkog profiliranja i tako dalje.

## Pregledanje slika 
Korisnik može na više načina pregledati razne formate slika. GIF, JPEG i PNG slike se mogu pregledati i preko internet preglednika zato što su to standardni internet formati. Također za tu svrhu služi preglednik slike koji obično čita mnoštvo formata, takav program je IrfanView.

## Također pogledajte 
* Obrada digitalne slike
* Formati slika
* Digitalna fotografija
* Sažimanje slike
* Vektorska i rasterska grafika
* Printer
* Skener
* Optičko prepoznavanje znakova
* Screenshot

Kategorija:Računarska grafika
Kategorija:Obrada slike
Slika

U običnoj upotrebi, **slika** je artifakt koji predstavlja sličnost neke stvari - obično fizičkog objekta ili osobe.

## Značenje riječi 
[mini|200p|Primjer [digitalna slika|digitalne slike u .svg formatu]] 
* U geometrijskoj optici, leća može proizvesti stvarnu sliku ili nestvarnu sliku. 
* U računarskoj grafici i digitalnoj obradi slika, riječ **slika** se odnosi na digitalnu sliku. 
* U računarstvu riječ **slika** znači tačan (bit-po-bit) primjerak sadržaja nekog uređaja kao što je hard disk, flopi disk, CD-ROM i tako dalje.
* U matematici, **slika** sadrži izlazne vrijednosti matematičke funkcije.
* U poslovanju **slika** predstavlja stvarnu i tržišnu vrijednost.
* U filozofiji **slika** je shvatanje neke ideje.
* U religiji slika je idol ili ikona.
* U psihologiji **slika** se odnosi na predkazanje nečega.
* U marketingu **slika** se odnosi na shvatanje kupca o nekoj tržišnoj marci.

## Također pogledajte 
* Optika
* Slikarstvo, fotografija i digitalno slikarstvo
* Obrada digitalne slike
* Digitalna kamera
* Grafički izlazni uređaji

## Vanjski linkovi 
*Rječnik historije ideja 
*Ithaki: Internetski pretraživač za slike
*Irfanview 3.95: Besplatni preglednik slika
*Filters Open source biblioteka sa slikovnim filterima i fukncijama obrade slike
*Flickr - spermnik slika pod Creative Commons licencama

Kategorija:Umjetnost
Kategorija:Vid
Skener

[mini|200p|Skener kompanije [Canon]]
**Skener** je ulazni uređaj koji analizira neku fizičku sliku kao što je fotografija, tekst, rukopis, ili neki predmet te ga potom pretvara u digitalnu sliku.

Današnji skeneri su mahom desktop skeneri. Skeneri koriste CCD (*charge-coupled device*) senzore za skeniranje slike.

Prema principu skeniranja, dijele se na dvije vrste:
* Skener na principu refleksije
* Skener na principu prosijavanja
## Vanjski linkovi 
*
* "Is Drum Scanning Really Alive and Well?" iz *Digital Output* autor Jim Rich
* "Can a Fine-Art Large-Format Photographer Find Happiness With a $30,000 Scanner?" autor Bill Glickman
* Scanique, Windows alat za dijeljenje skenera u mreži. pristup od 3 December 2011.

Kategorija:Ulazni uređaji
Kategorija:Američki izumi
Kategorija:Italijanski izumi
Kategorija:Njemački izumi
Naib

**Naib** ( = *namjesnik*) arapska je upravna titula, koja se koristila od srednjeg vijeka u brojnim zemljama Orijenta za razne namjesnike ili upravnike vladara. U Osmanskom Carstvu naib je predstavljao zamjenika sandžak-bega ili vojvode.

U današnjem arapskom jeziku riječ نائب (*naib*), kada se upotrebljava izvan historijskog konteksta, označava osobu na funkciji zastupnika. Množina glasi ‏نُوّاب (*nuab*), od čega je izvedena indoperzijska vladarska titula *navab*. U Siriji je naib označavao državnog upravnika Memluka, dok je u Egiptu krajem 14. stoljeća to bio pokrajinski guverner i visoki oficir. Nakon što je Masava u današnjoj Eritreji postala dio Osmanskog Carstva, tamošnji državni upravnik i namjesnik sultana dobio je ovu titulu.

## Reference 
## Vanjski linkovi 
Kategorija:Osmansko Carstvo
Vakuf

**Vakuf** označava dobro koje neka osoba (vakif) svojevoljno izdvoji iz svoje imovine, predajući je Allahu, dok prihodi ili svrha vakufa služe ljudima. Vakuf nije propisan niti naređen Kur'anom, ali na njega potiče sam poslanik Muhammed  u hadisima. Dokument kojim se opisuje vakuf zove se *vakufnama*. Na kraju svake vakufname stoji: "Proklet bio onaj ko na bilo koji način oskrnavi ovo moje dobro djelo!"

Vakuf je sredstvo za napredak u ekonomskom, kulturnom, društvenom i civilizacijskom pogledu nekog društva. 

Prvim vakufom smatra se vakuf Omera r. a, koji je uvakufio bašču s palmama, koju je nazvao "Semg". Prema hadisu, Omer je prije uvakufljenja Poslaniku rekao: "Allahov Poslaniče, imam jednu bašču koju mnogo volim i želim je dati kao trajno dobro." Poslanik je odgovorio: "Uvakufi stvar tako da se ona ne može ni prodati ni darovati ni naslijediti, a njeni prihodi da se upotrebljavaju kao opće dobro."

## Vakufi u Bosni i Hercegovini 
Prve orijentalno-islamske objekte na području Bosne i Hercegovine podigao je Isa-beg Ishaković kao svoj vakuf, o čemu govori najstariji osmanlijski dokument u Bosni i Hercegovini, vakufnama Isa-bega Ishakovića, datirana između 1. februara i 3. marta 1462 (džumadel-ula 866). 

## Najpoznatiji vakifi u Bosni i Hercegovini 
# Isa-beg Ishaković
# Gazi Husrev-beg
# Rustem-paša Opuković
# Mehmed-paša Sokolović
# Ferhad-beg Sokolović
# Mehmed-beg Karađoz
# Ali-paša Rizvanbegović

## Također pogledajte 
* Vakufnama
* Vakif

## Reference 
Kategorija:Islam
Kategorija:Vakuf
.bv

**.bv** je najviši Internet domen za ostrvo Bouvet. Ovaj otok je nenaseljen i administrativno je dio Norveške. Administracija ovog domena je dodjeljena UNINETT Norid ali domen trenutno nije u upotrebi.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Najviši državni domeni
Kategorija:Norveška
Ajas-beg

**Ajas-beg** (? - Visoko, 10. januar 1486.) bio je bosanski i hercegovački sandžak-beg koji se smatra osnivačem Visokog kakvo je nastalo nakon Osmanlijskog osvajanja. Ajas-beg je uvakufio veliki broj objekata u Visokom i Sarajevu. Iako se ne zna pouzdano iz kojeg je kraja, smatra se da je porijeklom iz Visokog, prvenstveno zbog velikog broja vakufa koje je ostavio Visokom. Prvi put se pominje 26. aprila 1470. kao sandžak-beg Bosanskog sandžaka, kasnije se opet pojavljuje 1477. kada na sarajevskom sudu legalizuje svoje vakufname za vakufe podignute u Visokom i Sarajevu. Od oktobra 1478. do ljeta 1480. biva hercegovački sandžak-beg, a potom sandžak-beg u Ćustendilu, da bi se opet vratio na mjesto bosanskog sandžak-bega.

1472. sa svojom vojskom od 30000 ljudi ulazi u Hrvatsku, primorje, Istru i Furlaniju što je bio prvi značajniji vojni pohod Osmanlija nakon zauzimanja Bosne. U januaru 1482. zauzima Herceg Novi, a za taj podvig dobija titulu paše. Sljedeće godine, Ajas-paša je po drugi put postavljen za bosanskog sandžak-bega, i tu dužnost vrši do 1484. godine. S obzirom na to da je već 1472. važio za vrhunskog vojskovođu smatra se da je svoje znanje i iskustvo stekao u srednjovjekovnoj bosanskoj vojsci, jer je bio i bosanskog i vjerovatno plemićkog porijekla. U Sarajevu je podigao džamiju, mekteb, hamam i vodovod, dok je u Visokom podigao hamam, mekteb, vodovod, most na rijeci Bosni i tekiju nakšibendijskog reda. Preminuo je 10. januara 1486. godine.

Prema jednom turskom defteru iz 1485-1489. godine Ajas-beg je kao vakif podigao tekiju u Visokom u navedenom periodu, te se ona kao takva smatra prvom tekijom u Visokom.

## Reference 
## Vanjski linkovi 
* http://www.rijaset.ba/ NASTANAK VAKUFA U BOSNI I HERCEGOVINI

Kategorija:Historija Visokog
Kategorija:Bosanski sandžak-begovi
Kategorija:Hercegovački sandžak-begovi
Otačastveni pokret Obraz

mini|Zastava Obraza
*Otačastveni pokret Obraz* je bila ekstremno desničarska organizacija u Srbiji. Jedni od njihovih glavnih programskih ciljeva bili su uspostavljanje pravoslavnog hrišćanstva kao državne religije i vođenje vlasti isključivo od strane etničkih Srba. Osnivač i prvi predsjednik Obraza je Nebojša Krstić koji je 2001. godine poginuo u, kako se zvanično saopštilo, saobraćajnoj nesreći. Obraz i neke desničarske organizacije negiraju takav izvještaj policije. Pokret Obraz je bio jedan od incijatora nereda i razbijanja parade homoseksualaca koja se održala u Beogradu.

Decembra 2005. godine, srpska policija je svrstala Obraz u klerofašističke orgnizacije, što je izazvalo burne reakcije srpske desnice. 

12. juna 2012. godine, Ustavni sud Srbije je zabranio Otačastveni pokret Obraz.
## Reference 
## Vanjski linkovi 
*Zvanična internet prezentacija
*Članak o progonu obraza
*Vijest o pisanju premijera Srbije Vojislava Koštunice za časopis "Obraz"

Kategorija:Političke organizacije u Srbiji
Kategorija:Klerofašističke organizacije
Gimnazija

**Gimnazija** je tip srednje škole. Riječ "*γυμνασιον*" (gymnasion) u antičkoj grčkoj je značila mjesto za psihičko i intelektualno školovanje mladića. U Bosni i Hercegovini gimnazija traje 4 godine, gdje se upisuju učenici poslije 8 (po novom sistemu 9)  godina osnovne škole, školovanje završavaju sa maturom. Završavanjem školovanja u gimnaziji učenik ne dobija zvanje, već je gimnazija kao opšteobrazovna škola prelazni stepen na fakultete i visoke škole.

Kategorija:Obrazovanje
Optički zapis

mini|CD**Optički zapis** se koristi za pohranu zvuka, podataka i pokretnih slika na optičkoj ploči koja je pljosnata, okrugla, napravljena od plastike presvučene sa reflektivnim materijalom. Podaci, zvuk i slike su spremljene u nizu u spiralnom tragu koji počinje od sredine optičke ploče.

Optički zapis je relativno nova stvar u svijetu i prvo se koristilo za pohranjivanje pokretnih slika u ranim 1960-tim. Optički zapis danas je široko rasprostranjeni način za pohranu podataka zbog dostupnosti uređaja za zapisivanje i čitanje koji su zasnovani na principu optičkog zapisa, kao i po cijeni pristupačnih prazih medija.

**Historija optičkog snimanja** može se podijeliti na nekoliko različitih velikih doprinosa. Pioniri optičkog snimanja radili su uglavnom samostalno, a njihova rješenja brojnih tehničkih izazova imaju vrlo karakteristične karakteristike, kao npr.

* reflektirajući disk (Compaan i Kramer)
* prozirni disk (Gregg)
* disketa (Russell)
* kruti disk (Compaan i Kramer)
* fokusirani laserski snop za očitavanje kroz providnu podlogu (Compaan i Kramer).

Tehnologiju laserskog diska, koristeći transparentni disk, je izumio David Paul Gregg 1958. (i patentirao 1961. i 1990.).

## Također pogledajte 
* CD
* DVD

## Reference 
Kategorija:Pohranjivanje podataka
Marche

mini|desno|Lokacija regije na krati Italije
**Marche** (fonetski *Marke*) jest regija u centralnoj Italiji između Jadranskog mora i Apenina, smještena između Republike San Marino na sjeverozapadu, te italijanskih regija Emilia-Romagna na sjeveru, Umbrija na jugozapadu, te Abruzzo i Lacio na jugoistoku. Istočne strane regije oplakuju vode Jadrana. Ime joj potiče od *le marche di Ancona* = marke Ancone. Glavni grad joj je Ancona, a uz istoimenu provinciju Ancona, regiju Marche čine i ostale 4 provincije : Ascoli Piceno, Fermo (kao provincija uvodi se tek 2009), Macerata i Pesaro-Urbino. Svaka od pet pokrajina regije Marche ima zasebnu historiju, što se prvenstveno može pripisati samom reljefu regije: Marche je osim riječnih dolina i vrlo uskog priobalnog pojasa, uglavnom brdovita zemlja. Na površini od oko 9.694&nbsp;km2 živi oko 1,4 miliona stanovnika.

## Vanjski linkovi 
* Službeni sajt
Molise

mini|desno|Lokacija regije na karti Italije
**Molise** (fonetski *Molize*) jest historijska regija u južnoj Italiji, po svojoj manjini druga od svih italijanskih regija. Molise je do 1963. zajedno sa regijom Abruzzo činila jedinstvenu upravnu jedinicu "Abruzzi e Molise". Regija je smještena između Abruzza na sjeverozapadu, regije Lacio na zapadu, Kampanije na jugu, te Apulije na jugoistoku. Sjeveroistočni dio regije smješten je na obali Jadranskog mora. Regija se sastoji od samo dvije provincije (Campobasso i Isernia), smještene na površini od 4.438&nbsp;km2, na kojoj živi oko 332.000 stanovnika. Gustina stanovništva iznosi 75 stanovnika/km2. U regiji Molise žive i dvije značajne etničke manjine:
* Moliški Albanci – koji govore starim dijalektom albanskog, vrlo različitim od današnjeg albanskog jezika. Moliški Albanci su uglavnom pravoslavne vjeroispovijesti.
* Moliški Hrvati – oko 2500 ljudi koji govore moliški hrvatski jezik, temeljen na štokavskoj ikavici. Uglavnom žive u selima Kruč (*Acquaviva Collecroce*), Štifilić (San Felice del Molise) i Mundimitar (*Montemitro*).

Glavni grad regije je Campobasso, a ostala važnija naselja su: Termoli, Larino, Casacalenda, Montorio, Montelongo, Ururi i Campomarino.

## Vanjski linkovi 
* Zvanični sajt
Umbrija

mini|desno|Lokacija regije na karti Italije
**Umbrija** () jest planinska regija u središnjem dijelu Italije. Graniči sa regijama regijama Toskana na zapadu, Marche na istoku i Lacio na jugu, i jedina je italijanska regija bez direktnog pristupa moru, odnosno vanjskim granicama zemlje. Ime je dobila po plemenu Umbri, koji su se na području kasnije regije naselili u 6. vijeku p. n. e. Njihov jezik je bio umbrijski i imao je izvjesnih sličnosti sa latinskim jezikom. Glavni grad regije je Perugia, a ostala važnija naselja regije su (abecednim redom): Assisi, Città di Castello, Deruta, Foligno, Gubbio, Montefalco, Narni, Orvieto, Spoleto, Terni i Todi. Umbriju čine dvije provincije: Perugia (sa 59 komuna) i Terni (sa 33 komune). Na površini od 8.457 km2 živi oko 815.000 stanovnika, što po km2 iznosi 96 stanovnika.

## Vanjski linkovi 
* Službeni sajt
Pijemont

mini|desno|Lokacija regije na karti Italije
**Pijemont** () jedna je od 20 regija Italije, smještena na sjeverozapadu zemlje. Zauzima površinu od oko 25.400 km2, a u njoj živi oko 4.3 miliona stanovnika. Glavni grad regije je Torino.

Regija je s tri strane okružena Alpama. Na zapadu graniči s Francuskom, na sjeveru sa Švicarskom, te drugim italijanskim regijama (Lombardija, Ligurija, Emilia-Romagna i Valle d'Aosta). Uz glavni grad Torino, ostali važniji gradovi su Alessandria, Asti, Biella, Cuneo, Novara, Vercelli, Verbania, Moncalieri i Rivoli, po kojima su nazvane i pripadajuće provincije pijemontske regije. 

Na planini Monte Viso (*Monviso*) izvire rijeka Po, a od ostalih važnijih planina vrijedi spomenuti i planinu Monte Rosa. Inače, sama riječ "piemonte" znači "podnožje brda" i u geografiji je postala sinonim za (nizinska) područja u podnožju visokih planina.

Nizinski dio regije je plodno poljoprivredno područje, gdje uspijevaju pšenica, riža, kukuruz i grožđe. Pijemont je jedna od najpoznatijih vinorodnih regija u Italiji. Od ukupno 700 km2 pod vinogradima, na više od polovine proizvodi se vino s oznakom kontroliranog porijekla. Pijemontska vina krasi nadaleko poznat okus sa dubinom, a među najznačajnija spadaju *Barbera*, *Barolo* i *Barbaresco*, kao i nešto pristupačniji *Dolcetto*.

U regiji se nalaze i jaki industrijski centri, posebno u okolini Torina, koji je sjedište fabrike automobila Fiat.

## Također pogledajte 
* Zimske olimpijske igre 2006.
* Kraljevina Sardinija

## Vanjski linkovi 
* Službeni sajt
Trentino-Južni Tirol

mini|desno|Lokacija Trentina-Južnog Tirola na karti Italije
**Trentino-Južni Tirol** (; ) najsjevernija je regija u gornjoj Italiji, koja raspolaže posebnom zakonodavnom autonomijom. Glavni gradovi regije su Bocen i Trento. Trentino-Južni Tirol se sastoji od dvije autonomne Provincije Trentino i Južni Tirol, koje su gotovo posve preuzele zakonodavnu ulogu same regije, zbog čega je daljnje postojanje ove regije u administrativnom smislu dovedeno u pitanje. Sama regija sa svoje dvije provincije zauzima površinu od 13.619 km2, na kojoj živi oko 940.000 stanovnika, odnosno 69 stanovnika po km2. Službeni jezici provincije su: italijanski i njemački, odnosno lokalni jezici: ladinski i cimbriški.

Krajolikom regije dominira planinski masiv Alpa, i to posebno Dolomiti. Glavna rijeka regije je Adige (ital.)/Etsch (njem.), iz kojeg se izvodi i italijansko ime regije (Alto Adige, gornje Adiđje). Glavne privredne grane su poljoprivreda i turizam, dok je industrija razvijena uglavnom oko glavnih gradova provincija. 

## Vanjski linkovi 
* Zvanični sajt
Veneto

**Veneto** je regija smještena na sjeveroistoku Italije. Graniči sa Austrijom na sjeveru, italijanskim regijama: Trentino-Južni Tirol na sjeveru, Lombardijom na zapadu, Furlanijom-Julijskom krajinom na sjeveroistoku te Emilijom-Romagnom na jugu. Na sjeveru regije započinje planinski lanac Alpe, dok jugoistočnu granicu regije čini sjeverna obala Jadrana, a regiju istovremeno presjecaju i rijeke  Po, Adige, Brenta i Piave.

Glavni grad regije je Venecija, dok su ostali značajniji gradovi Verona, Padova, Treviso, Belluno, Rovigo i Vicenza, koji su istovremeno i središta lokalnih provincija. Na površini 18.264 km2 živi približno 4,5 miliona stanovnika, odnosno 246 st/km2. 

Regija se ponosi značajnom historijskom i kulturnom tradicijom, koju reprezentira sjaj Mletačke republike. Bogata i brojna ritnica umjetničkog i kulturnog blaga ove regije i danas svjedoči o uticaju, kojeg je Venecija imala stoljećima u ovom dijelu Evrope i svijeta. Arhitektonsko nasljeđe Veneta uključuje jedinstvene palače, zgrade i mostove Venecije, te mnoge vile Andree Palladia. Arena u Veroni je antički rimski amfiteatar, tradicionalno namijenjen izvođenju opere. 

U mjestu Abano Terme su poznate termalne banje, a najpoznatija mjesta za odmor su Jesolo, Cortina d'Ampezzo i jezero Lago di Garda.

Veneto je domovina i mnogih glasovitih italijanskih vina, od kojih su najpoznatija Soave i Valpolicella. 

Ekonomija regije, koja se svojevremeno oslanjala prvenstveno na poljoprivredu, danas je više okrenuta proizvodnoj industriji, modi (Benetton, Marzotto i dr.), te prema kulturnom turizmu. 

Veneto je jedna od dvije italijanske regije (pored Sardinije) čijim je stanovnicima italijanskim ustavom zajamčen status *naroda* (), s tim da je, za razliku od Veneta, Sardinija dobila i status autonomne regije.

## Također pogledajte 
* Valstagna

## Reference 
## Vanjski linkovi 
* Zvanična stranica regije
Time (časopis)

**TIME** je sedmični američki magazin koji pokriva svjetske teme u politici, nauci i društvu kao i značajne događaje iz historije. Time se smatra jednim od najprominentnijih magazina današnjice, a poznat je i po tome što svake godine odabira osobu godine koja se obično nađe na naslovnoj stranici magazina. Magazin je prvi put izašao 1923 godine.

## Vanjski linkovi 
* TIME.com 
* TIMEeurope.com 
* TIMEasia.com 
* TIMEpacific.com

Kategorija:Američki magazini
Berlinski zid

mini|desno|250p|Berlinski zid
mini|lijevo|250p|Berlinski zid pogled iz zapadnog Berlina 1986.

**Berlinski zid** (njemački: *Die Berliner Mauer*) bila je dugačka barijera koja je odvajala Zapadni od Istočnog Berlina i okružnu teritoriju Istočne Njemačke. Istočnonjemačke vlasti su ga zvale Antifašistički zaštitni zid. Svrha zida je bila da onemogući prijelaz između Zapadnog Berlina i Istočne Njemačke. Bio je izgrađen 1961. godine i više puta nadograđivan tokom godina. Bio je oboren za neometan transport 9. novembra 1989. godine i naknadno potpuno srušen. Berlinski zid je bio oličenje Hladnog rata.

## Također pogledajte 
* Brandenburška vrata
* Željezna zavjesa

## Reference 
Kategorija:Berlin
Kategorija:Građevine i strukture u Njemačkoj
Kategorija:Historija Njemačke
Hacker

**Hacker** je računarski entuzijast koji ukratko rečeno voli računarsku tehnologiju i sve njene aspekte, čije je znanje jako opširno. Riječ hacker se danas pogrešno koristi, i sinonim je za korisnika koji bez dopuštenja (dozvole) želi dobiti pristup nekom računaru, Internet resursu ili samo želi zagušiti (floodanjem) Internet promet na određenoj stranici. Haker zapravo znači zaljubljenik u računare.

Danas postoji više vrsta *hackera*. Prvi su *white hat hackeri*, sigurnosni stručnjaci koji su u većini slučajeva zaposleni u firmama čija je osnovna djelatnost otklanjanje sigurnosnih propusta u softveru i druge aktivnosti vezane za zaustavljanje crackera. *Black hat hackeri* su ustvari *crackeri*. *Script kiddies* predstavljaju mlađe ili starije ljude koji uopće ne razumiju računare i računarsku tehnologiju, nego su znanje stekli uz par priručnika i počeli redom uništavati (defacirati) nezaštićene Internet stranice. U hackerskim zajednicama širom svijeta *script kiddies* su omraženi i smatraju se parazitima.

**Cracker** označava *hackera* koji prelazi preko tanke linije između legalnog i ilegalnog, koji svoje znanje upotrebljava za sticanje lične koristi, uništavanje tuđe imovine i sl. Često se to svodi na upade na razne nezaštićene web stranice i slične ilegalne radnje. Hacker je često pogrešno poistevjećen termin sa crackerom, ali mnogo se razlikuju.

Kategorija:Internet
Kategorija:Sigurnost računara
Katar

**Katar** ili službeno **Država Katar** () je arapska država u jugozapadnoj Aziji smještena na Katarskom poluostrvu, na sjeveroistočnoj obali Arapskog poluostrva.

Graniči sa Saudijskom Arabijom na jugu dok ostatak katarske teritorije okružuje Perzijski zaliv. Tjesnac u Perzijskom zalivu odvaja Katar od obližnjeg ostrva tj. kraljevine Bahrein. U 2017, ukupan broj stanovnika Katara je bio 2,6 miliona od čega njih 313.000 su građani Katara a 2,3 miliona je doseljenika.

## Historija 
Pojava prvih stanovnika na teritoriji današnjeg Katara datira iz perioda od prije 50.000 godina dok su arheološkim iskopavanjima pronađeni ostaci naselja i alata koji datiraju iz kamenog doba. Mezopotamski artefakti iz Ubaid perioda (oko 6500-3800 p. n. e.) su otkriveni u napuštenim primorskim naseljima.

## Vlada 
Po svom uređenju Katar je apsolutistička monarhija pod vlašću porodice Al-Thani čiju autokratsku vladavinu vrlo malo ograničava Ustav iz 1970.

## Političke podjele 
## Geografija 
## Privreda 
Privreda Katara uveliko zavisi od naftne industrije i zemnog plina koji ostvaruju više od 80% budžetskih sredstava.
 
## Stanovništvo 
## Kultura 
## Također pogledajte 
* Halidži

## Reference 
## Vanjski linkovi 
*  Vlade Katara
* 
* Katar na BBC News
* Katar na "International Futures"

*
Kategorija:Države svijeta
Kategorija:Države arapskog govornog područja
Kategorija:Države članice Arapske lige
Kategorija:Države i teritorije osnovane 1971.
Kategorija:Države članice Ujedinjenih nacija
Bundestag

Der **Bundestag** je savezni parlament Savezne Republike Njemačke sa sjedištem u zgradi Reichstaga u Berlinu.
U političkom sistemu Njemačke je jedini upravni organ, koji se na izborima bira direktno od građana državljana Njemačke. Zakonom propisani broj članova parlamenta je 598. Stvarni broj, zbog prelaznih i kompenzacijskih mandata je obično veći.

Upravni period njemačke skupštine traje četiri godine. Članovi skupštine mogu se udruživati u frakcije ili parlamentarne grupe, te time dobijaju poseban status u organizacionom procesu odlučivanja. Parlamentom presjedava predsjednik parlamenta. Ukupan broj članova 20. saziva Bundestaga je 736, a predsjednik je Bärbel Bas, član Socijaldemokratska partija Njemačke (SPD).

Po službenom protokolu, prvu sjednicu novog saziva njemačkog parlamenta otvara predsjednik prošlog saziva. Bundestag ima zakonodavnu funkciju, odnosno donosi savezne zakone, mijenja Osnovni zakon Savezne Republike Njemačke (njem: *Grundgesetz für die Bundesrepublik Deutschland*) i Ustav. U nekim slučajevima je potrebna odluka i drugog doma tzv. Saveznog savjeta (njem:*Bundesrat*)

## Sastav 
Na Skupštinskim izborima u Njemačkoj 2013. godine 22. septembra 2013. izabran je 18. saziv Bundestaga. U ovom sazivu su zastupljeni koalicija CDU/CSU sa 310 mandata, SPD sa 193, koalicija Bündnis 90/Die Grünen sa 63 i Die Linke sa 64 mandata. FDP prvi put nije zastupljena u parlamentu. 

## Historijski pregled 
## Napomene 
## Reference 
## Vanjski linkovi
* 

Kategorija:Politika Njemačke
Wikimedia Commons

mini|200px|Commons, logo
**Wikimedia Commons** je zajednički spremnik Wikipedije za razne vrste datoteka.

**Vikimedijina ostava**, **Ostava** ili **Wikiostava** jeste zajednički spremnik Wikipedije za slike, zvukove i drugih multimedijalne datoteke koje su slobodan sadržaj. To je projekat Fondacije Wikimedia kao što je to i Wikipedia, ali s tim da je ona zajedničko skladište "sredstava" za sve različite Wikimedijine bratske projekte, bez obzira na jezik.

Datoteke poslane u *Ostavu* mogu se koristiti na isti način kao i datoteke poslate lokalno na drugim projektima na Wikimedijinim serverima na svim jezicima, uključujući Wikipediju, Wikiknjige, Wikizvornik i Wikivijesti, kao i skinuti za upotrebu van mreže, pošto je sav sadržaj ili u javnom vlasništvu ili je predan pod slobodnom licencom kao što je to GNU-ova Licenca za slobodnu dokumentaciju.

## Također pogledajte 
* Projekt Gutenberg

Kategorija:Wikipedia
Kategorija:GNU
Hrvatska demokratska zajednica

**Hrvatska demokratska zajednica** (skr. **HDZ**) je politička partija osnovana u SFRJ. Osnivačka skupština održana je 17. juna 1989. Sjedište stranke je u Zagrebu. Raspadom Jugoslavije, osnovane su dvije sestrinske stranke, HDZ u Hrvatskoj (sa sjedištem u Zagrebu) i HDZ BiH (sa sjedištem u Mostaru). Predsjednik hrvatskog HDZ-a je Andrej Plenković, a bosanskohercegovačkog Dragan Čović.

Slogan HDZ-a je : *Zna se!*

U Bosni i Hercegovini među hrvatskim narodom ova partija ima apsolutnu dominaciju, mada je vrh stranke destabiliziran raskolom između Dragana Čovića i Bože Ljubića. To je rezultovalo osnivanjem stranke **HDZ 1990**.

## Također pogledajte 
* Spisak političkih stranaka u Bosni i Hercegovini
*Hrvatska demokratska zajednica Bosne i Hercegovine
*Hrvatska demokratska zajednica 1990

## Vanjski linkovi 
* Zvanične stranice stranke
* Stranka na društvenim mrežama

Kategorija:Političke stranke u Hrvatskoj
*
Kategorija:Političke stranke osnovane 1989.
Kategorija:Hrvatski nacionalizam
Serdar

**Serdar** (od turskog, *sardar*, *serdar* ili *sirdar*, historijski naziv za vojnog zapovjednika; od paštu riječi koja znači "zapovjednik") u bosanskoj i južnoslavenskoj upotrebi, riječ **serdar** je označavala vojnog zapovjednika za vrijeme Osmanlijskog carstva. U sličnom značenju sreće se i u drugim oblastima, naročito u Aziji, od Turske, preko Irana, do paštu govornog područja u Afganistanu, Pakistanu i sjevernoj Indiji.

* Na hindskom, *sardar* označava vojnog zapovjednika, kojem je dat izvjestan zemljišni posjed.
* Muški Siki u Indiji se ponekad nazivaju *sardardži* (s turskim nastavkom "-dži"). Historijski, *sardar* je bio izraz koji se dugo koristio za važne političke, plemenske, vojne i vjerske vođe, uključujući one iz porodica sikijskih oblasti.
* Na farsi jeziku, naziv *Sardar i-Azam* ("Vrhovni *sardar*") je povremeno korišten kao alternativni naslov za šahenšahovog premijera vlade, koji je nosio naslov vezir i-Azam.

## Također pogledajte 
* Balučistan

Kategorija:Titule
Omer Pobrić

**Omer Pobrić**, bio je pjevač bosanske sevdalinke i jedan od njenih najznačajnijih kompozitora, rođen je u Tešnju 8. septembra 1945, gdje je završio  osnovnu školu i proveo svoje djetinjstvo. 

## Biografija 
Srednju školu završio ja na Ilidži. U Sarajevu je apsolvirao na Prirodno-matematičkom fakultetu, odsjek biologija-hemija.

Ljubav prema muzici naslijedio je od majke Zlate i brata Rušte. Bio je osnivač i direktor Instituta sevdaha koji se nalazi u Mulićima, Visoko, gdje je i živio. U svojim knjigama je zabilježio skoro 1.000 sevdalinki. Preminuo je 20. januara 2010. u toku vožnje, na putu Sarajevo - Visoko.

## Vanjski linkovi 
*Službena stranica Instituta sevdaha
*http://www.rtvfbih.ba/loc/template.wbsp?wbf_id=37&id=24976 stranica od 20. januara 2010.

Kategorija:Sevdalije
Kategorija:Bosanskohercegovački muzičari
Kategorija:Biografije, Tešanj
Kategorija:Rođeni 1945.
Kategorija:Umrli 2010.
Mogul (čvor)

**Mogul** može imati više značenja:
* **Mogul** (velikim slovom), kao član historijske vladajuće loze Mogulskog carstva, u Indiji.
* **mogul** (malim slovom), u popularnom žargonu, naročito u novinama i na medijima, također označava uspješnu poslovnu osobu ili magnata, koji je sam sagradio i stvorio ogromno bogatstvo i monopol u smislu poslovnog carstvo. Ova upotreba se očito odnosi na veoma raskošno Mogulsko carstvo koje su sagradili Moguli, kraljevska loza u Indiji.
Onoda Hirō

**Onoda Hirō** (jap. 小野田 寛郎, 19. mart 1922 – 16. januar 2014), japanski podporučnik koji se skoro 30 godina skrivao na filipinskom ostrvu Lubango (sjeverno od ostrva Mindoro), ne vjerujući da je završio drugi svjetski rat (iako je vidio savezničke letke o tome da je rat završio 15. august 1945).

Nakon što se vratio u Japan, teško se prilagodio novom životu, čak se preselio u Brazil, no kasnije se pomirio sa sudbinom i čak napisao autobiografiju. S njim su bili i kaplar Shoichi Shimada (č. Šoiči Šimada) te vojnici Kanshichi Kozuka (č. Kanšiči Kozuka) i Yuichi Akatsu (č. Juiči Akacu). Akatsu se predao 1949, Shimada je ubijen 1954, a Kozuka 1972.

Tokom dvadesetdevetogodišnjeg (29) skrivanja Onoda i njegovi ljudi ubili su najmanje 30 Filipinaca, a oko 100 ranili. Nakon formalne predaje, tadašnji filipinski predsjednik Ferdinand Marcos dao je oprost Onodi jer nije znao da je 2. svjetski rat završio.

## Reference 
## Dodatna literatura 
* "Glas Slavonije" (Magazin), Osijek, 4. IX. 2004.''

Kategorija:Rođeni 1922.
Kategorija:Umrli 2014.
Kategorija:Japanski oficiri
Antigon I Monoftalmos

**Antigon I Monoftalmos** (382. p. n. e. - Ips, 301. p. n. e.), makedonski general Aleksandra Velikog i osnivač dinastije Antigonidi koja je vladala Makedonijom 277. p. n. e. - 168. p. n. e. Antigon je u ratovima dijadosa zamalo uspio obnoviti veliko Aleksandrovo carstvo ali je poražen u odlučnoj bici kod Ipsa gdje je i poginuo.

333. p. n. e. Antigon je od Aleksandra imenovan satrapom Frigije. 323. p. n. e. Perdika, regent, dodijelio mu je i pokrajine Likija i Pamfilija. Ipak, Antigon je prišao koaliciji u ratu protiv Perdike koju su činili Antipater, Krater, Ptolemej i Lizimah. 321. p. n. e. Perdika i Krater su poginuli, a Antipater, kao regent cijelog imperija imenovao je Antigona vojnim zapovjednikom.

Nakon Antipaterove smrti 319. p. n. e. Antigon se udružuje sa Kasandrom, Ptolemejem i Lizimahom protiv Eumena i novog regenta Poliperhona. 317. p. n. e. velika bitka kod Paretakene između Antigona i Eumena završila je neodlučno. 316. p. n. e. Antigon je pobijedio Eumena u bici kod Gabiene i smaknuo. Time je zauzeo velik dio Azije i postao najmoćniji general pa se protiv njega udružuju : Ptolemej, Lizimah, Kasandar i Seleuk. U tom ratu se istakao i Antigonov sin Demetrije I Poliorket. Demetrije je poražen od Ptolemeja u bici kod Gaze, 312. p. n. e., čime su izgubljeni veliki dijelovi Sirije i Babilon. 311. p. n. e. dogovoren je mir, ali je rat nastavljen već 310. p. n. e.

306. p. n. e. Demetrije je pobijedio Egipćane u velikoj pomorskoj bici kod Salamine, kod Cipra. Zatim je zauzeo Kipar. Iste je godine Antigon proglasio sebe i Demetrija kraljevima i nasljednicima Aleksandrovog carstva. Antigon je tada sa vojskom, navodno 88.000 ljudi, i velikom mornaricom napravio invaziju na Egipat ali je veliko nevrijeme uništilo flotu a mnogi vojnici su prešli na Ptolemejevu stranu. Demetrije je 305. p. n. e. započeo opsadu otoka Rhodos jer ga stanovnici nisu htjeli pomoći u ratu s Ptolemejem. Opsada Rhodosa je završila sporazumom 304. p. n. e. Kasandar, koji je zavladao Makedonijom, Seleuk, Lizimah i Ptolemej udružili su snage protiv Antigona. Lizimah i Seleuk porazili su u odlučnoj bici kod Ipsa, 301. p. n. e. Antigona i Demetrija. Iako je Antigon imao malenu brojčanu prednost u ljudstvu Seleuk je iz Indije doveo 500 ratnih slonova koji su prevagnuli na stranu Lizimaha i Seleuka. Antigon je poginio, dok je Demetrije bio prisiljen na bijeg. Antigonovo carstvo su međusobno podijelili Lizimah, Seleuk i Ptolemej.

## Reference 
## Vanjski linkovi 
* https://freepages.genealogy.rootsweb.com/~jamesdow/s020/f139756.htm 
* http://virtualreligion.net/iho/antigonus_1.html

Kategorija:Biografije
Kategorija:Vojskovođe
Kategorija:Historija Makedonije
Dijadosi

**Dijadosi** je naziv koji označava generale Aleksandra III Velikog koji su u 323. god. pne u Babilonu međusobno podijelili teritoriju. Nakon toga će međusobnim ratovima nastaviti dijeliti njegovo veliko carstvo.
Vremenski, ratovanje dijadosa obuhvata razdoblje 323. p. n. e.-281. p. n. e. 

Nakon 280. p. n. e. tri su dinastije zavladale gotovo cijelim bivšim Aleksandrovim carstvom. To su Antigonidi ( Makedonija i Grčka ) , Ptolemeji ( Egipat ) i Seleukidi ( Mala Azija ). Sve tri dinastije su vladale do dolaska Rimskog imperija.

*Dijadosi*:

*Antigon I Monoftalmos
*Antipater
*Eumen
*Krater
*Lizimah
*Perdika
*Ptolemej I Soter
*Seleuk I Nikator 

Napomena: Ovo je spisak onih generala koji su imali moć u trenutku Aleksandrove smrti 323. p. n. e.
## Literatura 
## Reference 
Kategorija:Historija
Kategorija:Antička Grčka
Antigonidi

**Antigonidi** su makedonska dinastija. Vladali su Makedonijom od 
277. p. n. e.-168. p. n. e.

Dinastiju je osnovao *Antigon I Monoftalmos*, general Aleksandra III Velikog. U ratovima dijadosa Antigon i njegov sin *Demetrije* su zavladali velikim dijelovima Azije, sve do granice sa Babilonijom, i mnogim grčkim gradovima. Ipak, zajedno su poraženi u bici kod Ipsa, 301. p. n. e., gdje je Antigon i poginuo.
Demetrije je uspio zakratko zavladati Makedonijom ali je tek njegov sin *Antigon II Gonata*
trajno zavladao. Do 197. p. n. e. Antigonidi su imali i prevlast nad grčkim gradovima.
[mini|[Filip V. Makedonski]]

*Antigonidi* i godine vladanja Makedonijom :

*Antigon I Monoftalmos
*Demetrije I Poliorket - 294. p. n. e.-288. p. n. e.
*Antigon II Gonata - 276. p. n. e.-239. p. n. e.
*Demetrije II. Etolski - 239. p. n. e.-229. p. n. e.
*Antigon III. Doson - 229. p. n. e.-221. p. n. e.
*Filip V. Makedonski - 221. p. n. e.-179. p. n. e.
*Perzej Makedonski - 179. p. n. e.-168. p. n. e.

## Reference 
## Vanjski linkovi 
* https://books.google.com/books  ''Philip V of Macedon in Polybius' Histories: Politics, History, and Fiction''

Kategorija:Dinastije
Kategorija:Antička Grčka
Kategorija:Historija Makedonije
Krater (general)

mini|Godine 321. p.n.e., Krater je poginuo u bici u kojoj je Eumen pobijedio Neoptolema, u bici na Helespontu (321. p. n. e.), Ratovi dijadoha. Gravura iz 1878.

**Krater** (370. p. n. e. - 321. p. n. e.), makedonski general Aleksandra III. Velikog. Krater je ubijen već na početku borbi dijadoha za vlast nad Aleksandrovim carstvom.

U toku Aleksandrova pohoda na u Indiju Krater je bio jedan od glavnih vojnih zapovjednika. Posebno se istaknuo u bitki kod Hidaspa, 326. p. n. e.

324. p. n. e. predvodio je oko 9000 vojnih veterana na povratku u Makedoniju.

Nakon Aleksandrove smrti, 323. p. n. e., izbio je u Grčkoj ustanak protiv makedonaca pod vodstvom Atene. Krater je stigao iz Azije s vojnim pojačanjem u pomoć Antipateru. Krater i Antipater su zajedno pobijedili Grke u bitki kod Kranona, 322. p. n. e.

Time je Lamijski rat završen.

Pod pritiskom ostalih generala Perdika, glavni regent carstva, pristao je podijeliti regentstvo sa Kraterom i Antipaterom. Perdika je ipak ostao vrhovni vojni zapovjednik pa se Krater zatim udružio s Antipaterom, Antigonom, Ptolemejem i Lizimahom protiv Perdike. U oblasti Kapadokija, 321. p. n. e., Kratera je porazio Eumen. Tu je i poginuo.

## Reference 
## Vanjski linkovi 
* https://www.livius.org/articles/person/craterus/

Kategorija:Historija
Ptolemejidi

**Ptolemeji** su dinastija koja je vladala Egiptom 305. p. n. e.- 
31. p. n. e.

Dinastiju je osnovao *Ptolemej I Soter*, general Aleksandra III Velikog. Nakon Aleksandrove smrti dobio je na upravu Egipat, kao satrap. U ratovima dijadosa proglasio se kraljem i zavladao Egiptom. Ptolemejevići su vladali Egiptom sve dok Egipat nije pao pod upravu Rimskog imperija, 31. p. n. e. Svi muški vladari u dinastiji se zovu *Ptolemej*. Kraljevi su se ženili sa svojim sestrama koje su bile i, uglavnom samo formalno, suvladari. 

* Ptolemej I Soter - 305. p. n. e.-285. p. n. e., Euridika I, poslije Berenika I
* Ptolemej II Filadelf - 285. p. n. e.-246. p. n. e., Arsinoja I, zatim Arsinoja II
* Ptolemej III - 246. p. n. e.-222. p. n. e., Berenika II
* Ptolemej IV - 222. p. n. e.-204. p. n. e., Arsinoja III
* Ptolemej V - 204. p. n. e.-180. p. n. e., Kleopatra I
* Ptolemej VI - 180. p. n. e.-164. p. n. e. i 163. p. n. e.-145. p. n. e., Kleopatra II
* Ptolemej VII - 145. p. n. e.
* Ptolemej VIII - 164. p. n. e.-163. p. n. e. i 145. p. n. e.-116. p. n. e., Kleopatra III 
* Ptolemej IX - 116. p. n. e.-107. p. n. e. i 88. p. n. e.-80. p. n. e., Kleopatra IV
* Ptolemej X - 107. p. n. e.-88. p. n. e., Kleopatra V
* Ptolemej XI - 80. p. n. e., Berenika III
* Ptolemej XII - 80. p. n. e.-51. p. n. e., Kleopatra VI
* Ptolemej XIII - 51. p. n. e.-47. p. n. e., Kleopatra VII
* Ptolemej XIV - 47. p. n. e.-44. p. n. e.
* Ptolemej XV - 44. p. n. e.-30. p. n. e.

## Također pogledajte 
* Historija starog Egipta

Kategorija:Historija Egipta
Kategorija:Dinastije